Miklagard

Miklagarðr var det norrøne navnet på byen Bysants, senere Konstantinopel (dagens Istanbul i Tyrkia). Andre navn på byen er Kostantiniyye og Stambul.

«Mikla» er en bøyingsform av det norrøne mikill, som betyr «stor». Miklagard betyr altså «den store byen».Miklagard. (2009, 14. februar). I Store norske leksikon. Hentet 5. oktober 2016 fra https://snl.no/Miklagard.

Mange menn fra Norden gikk i tjeneste hos den bysantiske keiseren i Miklagard, blant andre den senere norske kongen Harald Hardråde.Snorre: Harald Hardrådes saga, kap. 2-15 Disse ble kalt væringer og utgjorde en garde av elitesoldater.

Det finnes flere spor etter væringer i dagens Istanbul, blant annet runer i Hagia Sofia.

Kong Sigurd Jorsalfare var også i Miklagard under sin pilegrimsferd og korstog til Jerusalem 1108—1111.Snorre, Magnussønnenes saga, kap. 4-12

 Referanser 

 Eksterne lenker 
 Miklagard hos Store norske leksikon

Kategori:Norrøne ord og uttrykk
Kategori:Konstantinopel

da:Miklagård
en:Names of Istanbul#Old Norse